**LeBron James**|  |
| Asmeniniai duomenys |
| Gimimo data | 1984 m. gruodžio 30 d. (39 metai) |
| Gimimo vieta | Akronas, Ohajas, JAV |
| Ūgis | 2,06 m |
| Svoris | 113 kg |
| Pravardė | King James, LBJ, Chosen One, Bron-Bron, The Little Emperor |
| Klubas |
| Dabar žaidžia | Los Angeles Lakers |
| **Numeris** | 6 |
| **Pozicija** | Lengvasis kraštas |
| NBA naujokų birža |
| 2003 m. | 1 šaukimu,Klivlando „Cavaliers" |
| Profesionalūs klubai |
| 2003–20102010–20142014–20182018–dabar | Klivlando „Cavaliers"Majamio „Heat" Klivlando „Cavaliers"  Los Andželo „Lakers" |  |
| Šalies rinktinė |
| 2004 | Jungtinės Amerikos Valstijos JAV |  |
|  |

| Medaliai |
| --- |
|
| Olimpinės žaidynės |
| **Auksas** | Londonas 2012 | JAV |
| **Auksas** | Pekinas 2008 | JAV |
| **Bronza** | Atėnai 2004 | JAV |
| Pasaulio krepšinio čempionatai |
| **Bronza** | Japonija 2006 | JAV |
| Amerikos krepšinio čempionatai |
| **Auksas** | Las Vegasas 2007 | JAV |

**Lebronas Reimonas Džeimsas** (angl. *LeBron Raymone James*, g. 1984 m. gruodžio 30 d.) – JAV krepšininkas, žaidžiantis NBA lygoje besivaržančioje Los Andželo „Lakers" komandoje. 2003 metais krepšininką 1 šaukimu pasirinko Klivlando „Cavaliers" klubas. 2010 m. liepos 9 d. pasirašė šešerių metų sutartį su Majamio „Heat" klubu. 2014 m. grįžo į Klivlandą. 2018 m. liepos 9 d. oficialiai pasirašė su Los Andželo „Lakers". Lengvojo bei sunkiojo kraštų pozicijose žaidžiantis L. Džeimsas laikomas vienu geriausių visų laikų krepšininku.

2023 m. vasario 8 d. žaidėjas tapo visų laikų NBA rezultatyviausiu žaidėju. Jis aplenkė iki tol pirmavusį Karimą Abdul-Džabarą.

Nuo 2004 m. atstovauja JAV vyrų krepšinio rinktinei.

Karjera
-------

|  |  |
| --- | --- |
|    | **Šio puslapio ar jo dalies stilius neatitinka Vikipedijos kalbos standartų.**Jei galite, pakoreguokite stilių, kad tiktų enciklopedijai. Tik tada bus galima ištrinti šį pranešimą. |

### Cleveland Cavaliers (2003–2010)

#### 2003–2004 m. sezonas: debiutas NBA

Savo debiutiniame sezone NBA L. Džeimsas „Cleveland Cavaliers" gretose vidutiniškai rinkdavo po 20,9 taško, atlikdavo po 5,9 rezultatyvaus perdavimo ir 2004 m. buvo paskelbtas NBA metų naujoku.

#### 2004–2005 m. sezonas: antrieji metai

L. Džeimso taškų vidurkis šoktelėjo iki 27,2 taško, Lebronas pirmą kartą paskelbtas All-Star startinio penketo žaidėju. Tačiau „Cavaliers" nepateko į atkrintamąsias varžybas, nes po reguliariojo sezono dalinosi 8-9 vietas su „New Jersey Nets" (dabartine „Brooklyn Nets") komanda ir pralaimėjo jai dėl patekimo į atkrintamąsias.

#### 2005–2006 m. sezonas: įsibėgėjimas

Šiame sezone L. Džeimsas sumesdavo vidutiniškai po 31,4 taško, atkovodavo po 7 kamuolius, atlikdavo po 6,6 rezultatyvaus perdavimo. Reguliarųjį sezoną „Cavaliers" baigė su 50 pergalių ir pateko į atkrintamąsias, kurių antrajame raunde sezoną užbaigė pralaimėdami Detroito „Pistons" krepšininkams. Po čempionato pabaigos L. Džeimsas pasirašė trejų metų, 60 milijonų vertės kontraktą su galimybe pratęsti jį dar metams.

#### 2006–2007 m. sezonas: sudužusi žiedų svajonė

L. Džeimsas per sezoną vidutiniškai įmesdavo po 27,3 taško ir buvo antras kandidatas eilėje sezono MVP laimėti. *Karalius* padėjo „Cavaliers" pirmą kartą laimėti Rytų Konferenciją ir atvedė komandą į finalą. Tačiau išsvajotų žiedų iškovoti nepavyko: „Cavaliers" nusileido San Antonijaus „Spurs" krepšininkams ir pralaimėjo finalo seriją 0-4.

#### 2007–2008 m. sezonas: į superžvaigdžių tarpą

Šiame sezone L. Džeimsas vidutiniškai pelnė po 30 taškų, o „Cavaliers" rytų konferencijoje užėmė ketvirtąja vietą. Šįkart Klyvlendo krepšininkai nukeliavo iki antrojo *Playoffs* raundo, kuriame „Cavaliers" pralaimėjo būsimiesiems čempionams Bostono „Celtics" krepšininkams 3-4.

#### 2008–2009 m. sezonas: sėkmingas sezonas

Šis sezonas L. Džeimsui bei „Cavaliers" buvo sėkmingas. Klyvlendo krepšininkai iškovojo 66 pergales, užėmė pirmąją vietą lygoje, o L. Džeimsas buvo išrinktas naudingiausiu sezono žaidėju. Tačiau kelią į finalą pastojo Orlando „Magic" komanda, kuri konferencijos finale 4-2 nugalėjo Klyvlendo ekipą.

#### 2009–2010 m. sezonas: paskutiniai metai Ohajuje

Paskutiniame sezone prieš tampant laisvuoju agentu L. Džeimsas „Cavaliers" gretose įmesdavo po 28,4 taško ir, pasibaigus reguliariajam sezonui, iškovojo antrą sezono MVP iš eilės. „Cavaliers" vėl baigė sezoną pirmoje vietoje, o atkrintamosiose pralaimėjo būsimiesiems finalininkams, Bostono „Celtics" ekipai.

### Miami Heat (2010–2014)

#### 2010 m. vasara: „lemtingas sprendimas"

Kai 2010 m. liepos 7 d. L. Džeimsas nutarė oficialiai pareikšti sprendimą dėl savo karjeros NBA ateities, ESPN televizija tiesiogiai transliavo interviu su L. Džeimsu specialioje laidoje „sprendimas". Laidoje L. Džeimsas pareiškė, jog jis palieka Klyvlendo „Cavaliers" komandą ir keliasi į Majamį, kur prisijungia prie kitų superžvaigždžių Dveino Veido ir Kriso Bošo bei papildo Majamio „Heat" gretas. Šis Lebrono sprendimas sukėlė daug aistrų visoje JAV. Klyvlendo gerbėjai degino 23 numeriu pažymėtus L. Džeimso marškinėlius, o Majamio aistruoliai netvėrė džiaugsmu. Anot L. Džeimso, krepšininkas Floridos ekipą pasirinko dėl to, jog nori iškovoti čempionų žiedus. Majamio komanda pilnai sukomplektavo „didįjį trejetą".

#### 2010–2011 m. sezonas: neišsipildžiusi svajonė

Nors ir sezono startas Majamio komandai nebuvo toks stiprus, Floridos ekipa sugebėjo prasibrauti iki finalo. Tačiau didysis triumfas neįvyko. „Heat" klubas turėjo pripažinti Dalaso „Mavericks" klubo pranašumą.

#### 2011–2012 m. sezonas: čempionų žiedai

Šiame sezone L. Džeimsas vėl tapo sezono MVP. Majamio ekipa nepaliko varžovams jokių vilčių – „Heat" klubas nukeliavo iki pat finalo, kuriame nuginklavo Oklahomos „City Thunder" komandos krepšininkus su Kevinu Durantu priešakyje. L. Džeimsas buvo pripažintas naudingiausiu finalo žaidėju.

#### 2012–2013 m. sezonas: apgintas titulas

Šio sezono scenarijus labai panašus į praėjusio: Majamio „Heat" sezoną pabaigė pirmoje vietoje, L. Džeimsas tapo sezono MVP, o „Heat" ekipa apgynė titulą, finale laimėdami seriją prieš San Antonijaus „Spurs" krepšininkus 4-3. Ypač įsimintinos buvo šeštosios finalo serijos rungtynės, kurių herojumi tapo Rėjus Alenas, pataikęs stebuklingą tritaškį ir sudaužęs „Spurs" krepšininkų viltis laimėti titulą. L. Džeimsas vėl buvo išrinktas naudingiausiu finalo serijos žaidėju.

#### 2013–2014 m. sezonas: San Antonijaus kerštas

Šiame sezone L. Džeimsas vidutiniškai rinko po 27,1 taško. „Heat" klubas ketvirtus metus iš eilės vedami „Didžiojo Trejeto" laimėjo rytų konferenciją ir pateko į finalą. Tačiau šįkart Majamio krepšininkai nusileido tiems patiems „Spurs" krepšininkams 1-4, prieš kuriuos laimėjo praeitų metų finale.

### Sugrįžimas į Cavaliers (2014–2018)

#### 2014 m. vasara

Ši vasara „Heat" ekipai buvo įtempta bei permaininga. Visi trys „Didžiojo Trejeto" žaidėjai – D. Veidas, L. Džeimsas, K. Bošas – nusprendė nutraukti savo sutartis ir tapti laisvaisiais agentais. Nors dauguma manė, jog žaidėjai taip pasielgė norėdami padidinti Majamio „Heat" „algų kepurę", tačiau L. Džeimsas pasielgė kitaip: „Karalius" nusprendė sugrįžti į gimtąją Ohajo valstiją, grįžti į Klyvlendo „Cavaliers" gretas. Majamio aistruoliai neslėpė pasipiktinimo, o pati „Heat" ekipa prarado tūkstančius aistruolių. „Aš grįžtu namo." – pareiškė krepšinio supertalentas.

#### 2014–2015 m. sezonas: naujas „Didysis trejetas"

Grįžęs į „Cavaliers" L. Džeimsas prisijungė prie jau komandoje buvusios žvaigždės Kairy Irvingo. Netrukus į komandos gretas įsitraukė ir Minesotos „Timberwolves" lyderis Kevin Love. Šįkart Klyvlendo ekipa buvo nusitaikiusi į čempionų titulą. Šį sezoną „Cavaliers" nukeliavo į NBA finalą, bet pralaimėjo „Golden State Warriors" kovoje dėl NBA žiedų 4-2.

#### 2015-2016 m. sezonas: Kerštas Kariams

„Cavaliers" šį sezoną vedami L. Džeimsas, K. Irvingo, K. Love nesunkiai užėmė pirmą vietą rytų konferencijoje. Atkrintamosiose varžybose „Cavaliers" puikiai žaidė ir lengvai pateko į NBA finalą, o ten jau laukė praeitų metų priešininkai „Golden State Warriors" komanda. „Warriors" NBA finale laiminėjo 3-1 ir jiems reikėjo tik laimėti vienerias rungtynes, kad taptu NBA čempionais antrus metus iš eilės. Tačiau vieną „Warriors" lyderių diskvalifikavo vienerioms rungtynėms ir rezultatas tapo 3-2. Šeštosios rungtynės vyko „Cavaliers" arenoje, todėl sirgalių pagalba jie nugalėjo „Warriors" ir išlygino finalo seriją 3-3. Septintosios NBA finalo rungtynės vyko „Warriors" arenoje. Visos rungtynės vyko taškas į tašką, tačiau paskutinėmis minutėmis K. Irvingo pataikytas tritaškis ir L. Džeimso bauda pakeitė finalo likimą ir laimėjo NBA finalą tapdami vieninteliai istorijoje tapę NBA čempionais pralaiminėdami finalo serijoje 3-1.

### Los Angeles Lakers (nuo 2018)

#### 2018 – dabar: Los Andželo „Lakers"

2018 metų NBA laisvųjų agentų rinka nestokojo superžvaigždžių, viena jų – L. Džeimsas. Viso sezono metu netrūko gandų apie Karaliaus vasaros planus. Jis buvo siejamas su tokiomis komandomis, kaip Los Andželo „Lakers", Filadelfijos „76ers", Hiustono „Rockets". Po dar vieno nesėkmingo NBA finalo, kurį „Cavaliers" pralaimėjo 4:0, L. Džeimsas nusprendė, kad jam jau gana Rytų Konferencijos ir paskleidė nežinią visoje NBA dėl savo tolimesnės ateities. 2018 m. liepos 2 d. L. Džeimsas padėkojo „Cavaliers" fanams ir pranešė, kad keliasi į Los Andželo „Lakers". Su Kalifornijos klubu pasirašė 4 metų kontraktą.

#### 2018-2019 m. sezonas: Nesėkmingas sezonas

Sezonui prasidėjus Los Andželo „Lakers" vedami L. Džeimso vakaruose buvo viena iš stipriausių komandų ir atrodė, kad Los Andželo „Lakers" pirmą kartą po 6 metų žais atkrintamosiose varžybose. Gruodžio 25 d. žaidžiant prieš NBA čempionus „Golden State Warriors" krepšininkus, L. Džeimsas patyrė stiprią kirkšnies traumą. Jis praleido 17 rungtynių dėl šios traumos, tai daugiausiai per jo visą 16 metų karjerą NBA. Be geriausio krepšininko Los Andželo komanda pradėjo pralaiminėti rungtynes ir iškrito iš vakarų konferencijos aštuntuko. L. Džeimsas 2019 m vasarį tapo 5-uoju krepšininku, kuris pelnė 32000 taškų per NBA karjerą. 2019 m. kovo 6 d. L. Džeimsas aplenkė Maiklą Džordaną visų laikų rezultatyviausių krepšininkų sąraše ir pakilo į 4-ąją vietą. L. Džeimsas šį sezoną sužaidė tik 55 rungtynes iš 82, tai mažiausias sužaistų rungtynių skaičius per visą jo karjerą NBA. Paskutinius 8 metus iš eilės NBA finaluose žaidęs L. Džeimsas, nesugebėjo patekti į atkrintamąsias varžybas pirmą kartą nuo 2005 metų.

#### 2022-2023 m.: rezultatyviausias žaidėjas NBA istorijoje

2022 m. gruodį L. Džeimsas tapo antruoju žaidėju NBA istorijoje (po M. Džordano), būdamas vyresniu nei 35 m. amžiaus ir rungtynėse pelniusiu daugiau nei 40 taškų bei nepadariusiu nei vienos klaidos.

2023 m. vasario 7 d. rungtynėse su Oklahomos komanda L. Džeimsas pasiekė 38 388 karjeros taškų ribą ir tapo rezultatyviausiu žaidėju NBA istorijoje.

Statistika
----------

|  |  |  |  |  |  |
| --- | --- | --- | --- | --- | --- |
|   GP | Sužaista rungtynių |   GS  | Rungtynės startiniame penkete |  MPG  | Minutės per rungtynes |
|  FG%  | Metimų iš žaidimo pataikymo procentas |  3P%  | Tritaškių metimų pataikymo procentas |  FT%  | Baudų metimų pataikymo procentas |
|  RPG  | Atkovoti kamuoliai per rungtynes |  APG  | Rezultatyvūs perdavimai per rungtynes |  SPG  | Perimti kamuoliai per rungtynes |
|  BPG  | Blokai per rungtynes |  PPG  | Taškai per rungtynes |  **Paryškinta**  | Karjeros rekordas |
|  †  | Laimėjo NBA čempionų titulą |  \*  | Pirmavo lygoje |  ‡  | NBA rekordas |

### NBA

#### Reguliarusis sezonas

| Metai | Komanda | GP | GS | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2003–04 | Klivlandas | 79 | 79 | 39.5 | .417 | .290 | .754 | 5.5 | 5.9 | 1.6 | .7 | 20.9 |
| 2004–05 | Klivlandas | 80 | 80 | 42.4\* | .472 | .351 | .750 | 7.4 | 7.2 | **2.2** | .7 | 27.2 |
| 2005–06 | Klivlandas | 79 | 79 | **42.5** | .480 | .335 | .738 | 7.0 | 6.6 | 1.6 | .8 | **31.4** |
| 2006–07 | Klivlandas | 78 | 78 | 40.9 | .476 | .319 | .698 | 6.7 | 6.0 | 1.6 | .7 | 27.3 |
| 2007–08 | Klivlandas | 75 | 74 | 40.4 | .484 | .315 | .712 | 7.9 | 7.2 | 1.8 | **1.1** | 30.0\* |
| 2008–09 | Klivlandas | 81 | 81 | 37.7 | .489 | .344 | **.780** | 7.6 | 7.2 | 1.7 | **1.1** | 28.4 |
| 2009–10 | Klivlandas | 76 | 76 | 39.0 | .503 | .333 | .767 | 7.3 | 8.6 | 1.6 | 1.0 | 29.7 |
| 2010–11 | Majamis | 79 | 79 | 38.8 | .510 | .330 | .759 | 7.5 | 7.0 | 1.6 | .6 | 26.7 |
| 2011–12† | Majamis | 62 | 62 | 37.5 | .531 | .362 | .771 | 7.9 | 6.2 | 1.9 | .8 | 27.1 |
| 2012–13† | Majamis | 76 | 76 | 37.9 | .565 | **.406** | .753 | 8.0 | 7.3 | 1.7 | .9 | 26.8 |
| 2013–14 | Majamis | 77 | 77 | 37.7 | **.567** | .379 | .750 | 6.9 | 6.4 | 1.6 | .3 | 27.1 |
| 2014–15 | Klivlandas | 69 | 69 | 36.1 | .488 | .354 | .710 | 6.0 | 7.4 | 1.6 | .7 | 25.3 |
| 2015–16† | Klivlandas | 76 | 76 | 35.6 | .520 | .309 | .731 | 7.4 | 6.8 | 1.4 | .6 | 25.3 |
| 2016–17 | Klivlandas | 74 | 74 | 37.8\* | .548 | .363 | .674 | **8.6** | 8.7 | 1.2 | .6 | 26.4 |
| 2017–18 | Klivlandas | **82**\* | **82**\* | 36.9\* | .542 | .367 | .731 | **8.6** | 9.1 | 1.4 | .9 | 27.5 |
| 2018–19 | L.A. Lakers | 55 | 55 | 35.2 | .510 | .339 | .665 | 8.5 | 8.3 | 1.3 | .6 | 27.4 |
| 2019–20† | L.A. Lakers | 67 | 67 | 34.6 | .493 | .348 | .693 | 7.8 | **10.2**\* | 1.2 | .5 | 25.3 |
| 2020–21 | L.A. Lakers | 45 | 45 | 33.4 | .513 | .365 | .698 | 7.7 | 7.8 | 1.1 | .6 | 25.0 |
| 2021–22 | L.A. Lakers | 56 | 56 | 37.2 | .524 | .359 | .756 | 8.2 | 6.2 | 1.3 | **1.1** | 30.3 |
| 2022–23 | L.A. Lakers | 55 | 54 | 35.5 | .500 | .321 | .768 | 8.3 | 6.8 | .9 | .6 | 28.9 |
| **Karjera** | 1,421 | 1,419 | 38.1 | .505 | .345 | .735 | 7.5 | 7.3 | 1.5 | .8 | 27.2 |
| **Visų žvaigž. rungtynės** | 19‡ | 19‡ | 27.5 | .516 | .304 | .725 | 5.8 | 5.8 | 1.2 | .4 | 22.4 |

#### Įkrintamosios

| Metai | Komanda | GP | GS | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2021 | L.A. Lakers | **1** | **1** | 34.9 | .412 | **.500** | .667 | **11.0** | **10.0** | **2.0** | 1.0 | 22.0 |
| 2023 | L.A. Lakers | **1** | **1** | **45.3** | **.571** | **.500** | **1.000** | 10.0 | 6.0 | 1.0 | **2.0** | **30.0** |
| Karjera | 2 | 2 | 40.1 | .500 | .500 | .750 | 10.5 | 8.0 | 1.5 | 1.5 | 26.0 |

#### Atkrintamosios

| Metai | Komanda | GP | GS | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2006 | Klivlandas | 13 | 13 | **46.5** | .476 | .333 | .737 | 8.1 | 5.8 | 1.4 | .7 | 30.8 |
| 2007 | Klivlandas | 20 | 20 | 44.7 | .416 | .280 | .755 | 8.1 | 8.0 | 1.7 | .5 | 25.1 |
| 2008 | Klivlandas | 13 | 13 | 42.5 | .411 | .257 | .731 | 7.8 | 7.6 | 1.8 | 1.3 | 28.2 |
| 2009 | Klivlandas | 14 | 14 | 41.4 | .510 | .333 | .749 | 9.1 | 7.3 | 1.6 | .9 | **35.3** |
| 2010 | Klivlandas | 11 | 11 | 41.8 | .502 | .400 | .733 | 9.3 | 7.6 | 1.7 | **1.8** | 29.1 |
| 2011 | Majamis | 21 | 21 | 43.9 | .466 | .353 | .763 | 8.4 | 5.9 | 1.7 | 1.2 | 23.7 |
| 2012† | Majamis | **23** | **23** | 42.7 | .500 | .259 | .739 | 9.7 | 5.6 | 1.9 | .7 | 30.3 |
| 2013† | Majamis | **23** | **23** | 41.7 | .491 | .375 | .777 | 8.4 | 6.6 | 1.8 | .8 | 25.9 |
| 2014 | Majamis | 20 | 20 | 38.2 | **.565** | .407 | **.806** | 7.1 | 4.8 | 1.9 | .6 | 27.4 |
| 2015 | Klivlandas | 20 | 20 | 42.2 | .417 | .227 | .731 | **11.3** | 8.5 | 1.7 | 1.1 | 30.1 |
| 2016† | Klivlandas | 21 | 21 | 39.1 | .525 | .340 | .661 | 9.5 | 7.6 | **2.3** | 1.3 | 26.3 |
| 2017 | Klivlandas | 18 | 18 | 41.3 | **.565** | **.411** | .698 | 9.1 | 7.8 | 1.9 | 1.3 | 32.8 |
| 2018 | Klivlandas | 22 | 22 | 41.9 | .539 | .342 | .746 | 9.1 | **9.0** | 1.4 | 1.0 | 34.0 |
| 2020† | L.A. Lakers | 21 | 21 | 36.3 | .560 | .370 | .720 | 10.8 | 8.8 | 1.2 | .9 | 27.6 |
| 2021 | L.A. Lakers | 6 | 6 | 37.3 | .474 | .375 | .609 | 7.2 | 8.0 | 1.5 | .3 | 23.3 |
| 2023 | L.A. Lakers | 16 | 16 | 38.7 | .498 | .264 | .761 | 9.9 | 6.5 | 1.1 | 1.1 | 24.5 |
| Karjera | 282‡ | 282‡ | 41.3 | .495 | .331 | .741 | 9.0 | 7.2 | 1.7 | 1.0 | 28.5 |

Pasiekimai
----------

* 2012, 2013, 2016, 2020 m. NBA čempionas
* 2012, 2013, 2016, 2020 m. NBA finalo serijos naudingiausias žaidėjas
* 2009, 2010, 2012, 2013 m. naudingiausias NBA lygos žaidėjas
* 2006, 2008 m. pripažintas naudingiausiu NBA Visų žvaigždžių rungtynių žaidėju
* 2004 m. išrinktas NBA metų naujoku
* 2008 m. rezultatyviausias NBA lygos žaidėjas
* 2008 m. olimpinėse žaidynėse su JAV rinktine laimėjo aukso medalius
* 2012 m. olimpinėse žaidynėse su JAV rinktine laimėjo aukso medalius
* 2004 m. olimpinėse žaidynėse su JAV rinktine laimėjo bronzos medalius
* 2006 m. pasaulio krepšinio čempionate su JAV rinktine laimėjo bronzos medalius
* 2007 m. Amerikos čempionas
* 2003 m. pripažintas geriausiu JAV vidurinių mokyklų žaidėju

Šaltiniai
---------

1. ↑  „LeBron James agrees to four-year, $154-million contract with Los Angeles Lakers". *NBA.com*. 2018-07-01. Nuoroda tikrinta 2018-07-03.
2. ↑  Ilgai laukta akimirka: LeBronas Jamesas tapo rezultatyviausiu visų laikų NBA žaidėju
3. ↑  Gordon, Roger (2021). *Tales from the Cleveland Cavaliers Locker Room: The Rookie Season of LeBron James*. Simon and Schuster. p. 173. ISBN 978-1-68358-392-9.
4. ↑  Singh, Shailesh (2022-01-01). „LeBron James joins Michael Jordan in the legendary old man list after his banging performance against Blazers". *FirstSportz*. Nuoroda tikrinta 2022-01-04.
5. ↑  „LeBron James breaks the NBA career scoring record, passing Kareem Abdul-Jabbar". *NPR*. 2023-02-07. Nuoroda tikrinta 2023-02-07.
6. ↑  „LeBron James breaks Kareem Abdul-Jabbar's NBA scoring record". *ESPN*. 2023-02-07. Nuoroda tikrinta 2023-02-08.
7. ↑  „NBA All-Star Career Stats". *Basketball-Reference.com*. Nuoroda tikrinta February 22, 2022.

Nuorodos
--------

|  |  |
| --- | --- |
|  | **Vikiteka: LeBron James** – vaizdinė ir garsinė medžiaga  |

* Oficiali LeBron James svetainė
* NBA.com profilis – LeBron James

|  |  |  |  |  |  |  |
| --- | --- | --- | --- | --- | --- | --- |
| 

| Ž • A • RLos Andželo „Lakers" |
| --- |
|  |
| Treneris: Darvin Ham |
|  |
| 
*0* Hood-Schifino · *1* Russell · *2* Vanderbilt · *3* Davis · *5* Reddish · *7* Vincent · *10* Christie · *11* Hayes · *12* Prince · *14* Castleton (TW) · *15* Reaves · *17* Fudge (TW) · *21* Lewis · *23* James · *28* Hachimura · *35* Wood · *55* Hodge (TW) |  |

 |